• Undervisningsmateriale til udvalgte artikler fra tidsskriftet Aktuel Naturvidenskab • • Se mere på www.aktuelnaturvidenskab.dk •

######## Dramatiske konsekvenser

Han forudser dramatiske konsekvenser for både dyre og planteliv i hele det arktiske område ikke mindst i havet, ligesom mange af ændringerne også vil få stor betydning for os mennesker. Med en svagere Golfstrøm vil der ganske enkelt via havet blive ført mindre varme til vores del af verden. Det ændrer dog næppe ved, at der er en global opvarmning i gang, som ventes at øge den globale gennemsnitstemperatur med måske fire-fem grader i løbet af dette århundrede. Derfor vil det måske kun blive et par grader varmere i Nordeuropa i stedet for fire-fem, vurderer Ola Johannessen, der samtidig understreger, at forudsigelserne fortsat er meget usikre, da der er mange usikre faktorer, der spiller ind.

######## Mere CO end ventet 2

Forskerne fra Bergen, St. Petersborg i Rusland og Kiev i Ukraine har regnet på, hvad der vil ske med havstrømmene, hvis mængden af CO i atmosfæren bliver fordoblet, sådan som det vurderes i nogle af de 2 scenarier, som FN's Klimapanel, IPCC, har sat op. Det kan dog sagtens blive endnu værre: »I de modeller, vi har brugt, forudsætter man, at udledningen af CO stiger med 1 pct. om året, men den stigning er i 2 øjeblikket nærmere på 3 pct. Derfor forventer vi en fordobling i mængden af CO i atmosfæren i 2070 eller 2 2080, hvis der ikke gribes ind,« forklarer den norske professor, der var blandt de første til i 2004 at forudsige, at isen i Arktis for alvor ville begynde at skrumpe. Siden har isen omkring Nordpolen været udsat for en ekstremt stor afsmeltning - langt større end forudset af IPCC - med den hidtil mindste udbredelse i september 2007.

######## Isen smelter hurtigt

Ola Johannessen mener, at der er en direkte sammenhæng mellem afsmeltningen af isen omkring Nordpolen og mængden af CO i atmosfæren. 2 »Det, vi ser nu, er, at helårsisen forsvinder langt hurtigere end forudset af IPCC. Derfor mener flere af mine kolleger, at sommerisen omkring Nordpolen vil være helt væk om 30-40 år.« Lige nu smelter isen i Arktis hurtigere end sidste sommer. I de første to uger af juli skrumpede isen med ikke mindre end 97.000 kvadratkilometer - om dagen. Det slår dog ikke afsmeltningen i 2007, da der forsvandt hele 111.000 kvadratkilometer om dagen på samme tid. Midt i september har den arktiske is sin mindste udbredelse, og forskerne venter spændt på, om der i år vil blive sat rekord.

######## Dramatisk vejr

Hvis - eller måske snarere når - isen i Arktis er helt væk om sommeren, vil det også få stor betydning for skibstra-fikken nord om henholdsvis Canada og Rusland, den såkaldte Nordvestpassage og Nordøstpassage. Der vil dog formentlig gå 20-30 år, før der bliver væsentlig og kommerciel trafik på de to vigtige skibsruter, mener Ola Johannessen. Endelig understreger den norske professor, at selv om vi formentlig slipper for en del af den globale opvarmning i vores del af verden, slipper vi ikke for at få et langt mere dramatisk vejr: »Den nordatlantiske oscillation, der er de vejrsystemer, der sender lavtryk ind over bl. a. Danmark, Norge og Storbritannien, bliver nemlig stærkere og mere intens. Det betyder, at vi får et varmere, vådere og vildere klima med mere vind især om efteråret og om vinteren,« forklarer Ola Johannessen. lars.from@jp.dk

######## Fakta: HOVEDPUNKTER

Udledningen af CO er større end beregnet, og den arktiske is smelter hurtigt. 2 Vi vil få et varmere, vådere og vildere klima med mere vind især om efteråret og vinteren.

######## KLIMA

Den 7. -18.december 2009 er der klimatopmøde i Danmark. Morgenavisen Jyllands-Posten vil de kommende måneder sætte fokus på klimaet.